Bugun, 10 iyun kuni navbatdagi noyob astronomik hodisa – qisman quyosh tutilishi kuzatildi. Foto: Kun.uz O‘zbekistondan kuzatilganda, Oy quyosh yuzasining juda kichik qisminigina to‘sdi. Shu sababli bu holatni maxsus vositalarsiz ko‘rishning imkoni bo‘lmadi. Kun.uz fotomuxbiri soat 17:30da jarayonni kadrga muhrlashga muvaffaq bo‘ldi. O‘zbekiston Fanlar akademiyasi avvalroq, halqasimon quyosh tutilishi sodir bo‘lishi va u 55 daqiqa davom etishini bildirgan edi. Ma’lum qilinishicha, bu quyosh tutilishi 2021 yildagi O‘zbekiston aholisi uchun kuzatish mumkin bo‘lgan birinchi tutilish hisoblanadi.